LV Eiropas Savienības Oficiālais Vēstnesis C 15/1

Ziņojums par budžeta un finanšu vadību 2007. gadā

(2009/C 15/01)

SATURS

Ziņojums par budžeta un finanšu vadību 2007. gadā

1. Ievads

2. Vispārējs pārskats par budžeta izpildi 2007. gadā

3. Katrā nodaļā paredzētā budžeta izpilde 2007. gadā

Pielikumi

Tabulas par budžeta izpildi 2007. gadā

Ziņojums par budžeta un finanšu vadību 2007. gadā

1. IEVADS

Šajā ziņojumā, kas atbilstoši Finanšu regulas 122. pantam un Īstenošanas kārtības 185. pantam ir pievienots Tiesas pārskatam par 2007. gadu, ir aprakstīts apropriāciju izlietojuma līmenis. Tas arī sniedz koncentrētu informāciju par pārskaitījumiem starp dažādiem budžeta posteņiem, kas veikti 2007. gadā.

Šī ziņojuma 2. nodaļa sniedz vispārēju pārskatu par budžeta izpildi 2007. gadā, un 3. nodaļā ir sīkāk aplūkots katrā budžeta nodaļā paredzēto līdzekļu izlietojums.

Visbeidzot – pielikumos atrodas tabulas, kurās ir apkopota informācija saistībā ar budžeta izlietojumu 2007. gadā.

2. VISPĀRĒJS PĀRSKATS PAR BUDŽETA IZPILDI 2007. GADĀ

2.1. Ieņēmumi

Tiesas paredzētie ieņēmumi 2007. gadam bija 35 284 000 euro.

Kā rāda šī tabula, reālie ieņēmumi 2007. gadā sasniedza 36 925 706,78 euro un par 4,65 % pārsniedza paredzētos ieņēmumus (1).

(euro) Sadaļa Paredzētie ieņēmumi 2007. gadā Konstatētās tiesības 2007. gadā % no kopējiem ieņēmumiem 4. Ieņēmumi no personām, kas saistītas ar iestādi 35 184 000,00 35 829 022,63 97,03 5. Ieņēmumi no iestādes administratīvās darbības 90 000,00 926 196,15 2,51 9. Dažādi ieņēmumi 10 000,00 170 488,00 0,46 Kopā 35 284 000,00 36 925 706,78 100,00 % 100 104,65

Redzams, ka ieņēmumi no 4. sadaļas (atskaitījumi no Tiesas locekļu un personāla atalgojuma) veido lielāko daļu no visiem ieņēmumiem (97,03 %), bet ieņēmumi no 5. un 9. sadaļas veido mazāk par 3 % no kopsummas.

Pielikumā iekļautā B tabula sniedz papildu informāciju skaitļos par visu ieņēmumu plūsmu (pārnestie ieņēmumi, konstatētie ieņēmumi un iekasētie ieņēmumi).

2.2. Izdevumi

2.2.1. Gada apropriācijas

Tiesas budžetā paredzētās apropriācijas 2007. gadam sasniedza 272 219 390 euro.

Kā rāda šī tabula, 2007. gada budžeta izpilde sasniedza 265 153 892,05 euro un atspoguļo galīgo apropriāciju izmantošanas līmeni 97,40 % apmērā. Tas pierāda apropriāciju izmantošanas uzlabošanos salīdzinājumā ar iepriekšējo gadu (95,19 %).

Redzams arī, ka, tāpat kā iepriekšējos gados, vairāk nekā trīs ceturtdaļas Tiesas budžeta ir veltītas izdevumiem, kas saistīti ar personālu (77,78 % 2007. gadā).

(euro) Sadaļa Apropriācijas 2007. gadam Saistības 2007. gadam % no kopsummas 1. Iestādē strādājošie 212 850 990,00 206 222 384,71 77,78 2. Ēkas, iekārtas un dažādi darbības izdevumi 59 332 400,00 58 919 744,83 22,22 3. Izdevumi saistībā ar iestādes īpašajiem uzdevumiem 36 000,00 11 762,51 — 10. Citi izdevumi 0,00 0,00 — Kopā 272 219 390,00 265 153 892,05 100,00 % 100 97,40

2.2.2. Pārnestās apropriācijas

Šī tabula rāda no 2006. gada uz 2007. gadu pārnesto apropriāciju izlietojumu, kuru kopsumma sasniedza 13 268 673,84 euro un kas tika lielā mērā izlietotas (87,53 %).

(euro) Sadaļa No 2006. gada uz 2007. gadu pārnestās apropriācijas Maksājumi no pārnestajām apropriācijām Anulētās apropriācijas 1. Iestādē strādājošie 3 406 356,92 2 600 983,50 805 373,42 2. Ēkas, iekārtas un dažādi darbības izdevumi 9 853 812,83 9 010 545,11 843 267,72 3. Izdevumi saistībā ar iestādes īpašajiem uzdevumiem 8 504,09 3 504,09 5 000,00 10. Citi izdevumi 0,00 0,00 0,00 Kopā 13 268 673,84 11 615 032,70 1 653 641,14 % 100 87,53 12,46

2.2.3. Apropriāciju pārvietojumi

2007. gadā Tiesa veica 56 budžeta apropriāciju pārvietojumus par kopsummu 16 589 975,24 euro.

Atbilstoši Finanšu regulas 22. pantam par 8 pārvietojumiem tika paziņots budžeta lēmējinstitūcijai. To kopsumma ir 13 968 000 euro, un tie atbilst 84,20 % no visiem pārvietojumiem gada laikā.

Turklāt 9 pārvietojumu no viena posteņa uz citu un 39 pārvietojumu no viena apakšposteņa uz citu apakšposteni, kas netika paziņoti budžeta lēmējinstitūcijai, kopsumma ir 2 621 975,24 euro, un tie atbilst 15,80 % no visiem pārvietojumiem gada laikā.

Šī tabula sniedz detalizētu informāciju par budžeta pozīcijām, kas atbilst nozīmīgākajiem pārvietojumiem (pārvietojumi, kas pārsniedz 250 000 euro).

(euro) Budžeta pozīcijas, kur veikti grozījumi, par vairāk nekā 250 000 euro pārsniedzot sākotnējās dotācijas Pozīcija Nosaukums Sākotnējā apropriācija Pārvietojums Galīgā apropriācija 102 Pagaidu piemaksas 2 393 000 - 375 000 2 018 000 1200.00 Pamatalgas 130 687 000 -8 245 152 122 441 848 1200.01 Ģimenes piemaksas 10 456 190 -1 252 240 9 203 950 1200.02 Piemaksas par uzturēšanos ārzemēs un ekspatriāciju 20 910 000 -1 207 000 19 703 000 1406.2 Pārējie līgumtulki 1 958 000 365 000 2 323 000 1406.4 Līgumkorektori 93 000 340 000 433 000 1406.5 Papildu pakalpojumi tulkošanas dienestam 6 800 000 - 362 794 6 437 206 1612 Profesionālā pilnveidošanās 1 088 000 350 000 1 438 000 1654 Mazu bērnu novietnes un silītes 1 231 000 325 000 1 556 000 2000 Īre 12 175 000 - 314 000 11 861 000 2001 Īre – pirkums 8 500 000 10 340 000 18 840 000 2024 Enerģijas patēriņš 1 287 000 600 000 1 887 000 2100 Informātikas aprīkojuma pirkums, uzturēšana 1 795 000 1 150 000 2 945 000 2102 Ārējie informātikas pakalpojumi 7 192 400 1 034 000 8 226 400 10100 Pagaidu apropriācijas 2 500 000 -2 500 000 0

3. 2007. GADA IZPILDE ATBILSTOŠI NODAĻĀM

1. SADAĻA. Iestādē strādājošie

Galīgās 2007. gada budžetā paredzētās dotācijas 1. sadaļai apmērs ir 212 850 990 euro, un tā atbilst gandrīz 80 % no visa Tiesas budžeta. Šī apropriācija ir izmantota 206 222 384,71 euro apmērā, proti, 96,89 % apmērā salīdzinājumā ar 94,15 % 2006. gadā. Šajā sadaļā paredzētie izdevumi ir pieauguši par 9,32 % salīdzinājumā ar 2006. gadu (pretēji 7,62 % samazinājumam 2006. gadā).

10. nodaļa. Iestādes locekļi

a) Apropriāciju izlietojums

No galīgās šīs nodaļas apropriācijas 28 988 800 euro apmērā tika izlietoti 27 224 797,50 euro jeb 93,91 %.

b) Būtiskie grozījumi sākotnējai dotācijai

Pārvietojumi Nr. 6 un 12:

no 1002. posteņa – Maksājumi saistībā ar stāšanos dienestā = - 100 000 euro no 102. panta – Pārejas piemaksas = - 375 000 euro uz 10300. posteni – Vecuma pensijas = + 175 000 euro uz 2001 – Īre-pirkums = + 300 000 euro

Sakarā ar Pirmās instances tiesas locekļu mandātu atjaunošanu uz trim gadiem tika iecelti tikai četri jaunie locekļi, lai gan 2007. gada budžeta prognozēs tika paredzēti septiņi locekļi. Turklāt divu bijušo Tiesas locekļu, kas saņēma šos pārejas maksājumus, nāve arī samazināja 102. pantā minētās apropriācijas izlietojumu. No tā izriet arī ietaupījumi 1002. postenī uz ceļa izdevumiem un iestādes locekļu pārcelšanās izdevumiem, lai stātos amatā vai sakarā ar iestādes atstāšanu, kā arī piemaksas par iekārtošanos citā dzīvesvietā un par iekārtošanos savā bijušajā dzīvesvietā.

Šīs pieejamās apropriācijas ļāva papildināt 10300. posteni “Vecuma pensijas” (iepriekš neparedzēta triju bijušo iestādes locekļu došanās pensijā) un 2001. posteni “Īre – pirkums” (skat. komentārus par 20. nodaļu).

12. nodaļa. Ierēdņi un pagaidu darbinieki

a) Apropriāciju izlietojums

No galīgās šīs nodaļas apropriācijas 166 634 190 euro apmērā tika izlietoti 162 762 848,36 euro jeb 97,68 %.

Šīs nodaļas apropriācijas 2007. gadā ietekmēja Bulgārijas un Rumānijas pievienošanās ES, kuras sakarā štatu saraksts tika papildināts ar 115 jaunām darba vietām. Turklāt tika iegūtas 15 citas darba vietas, lai izpildītu ikdienas darbību.

Tādējādi 2007. gadā tika pieņemts darbā liels skaits cilvēku (306 ierēdņi un pagaidu darbinieki, ņemot vērā jaunās darba vietas un regulāro rotāciju). Budžeta lēmējinstitūcija tika regulāri informēta par progresu un grūtībām pieņemšanā darbā, it īpaši EUR 10 un EUR 2 paplašināšanās sakarā (2007. gada jūnija, 2007. gada oktobra un 2008. gada janvāra ziņojumi).

Par spīti pastāvīgajiem Tiesas centieniem aizpildīt darba vietas, kas bija piešķirtas divu pēdējo ES paplašināšanos sakarā, ierēdņu pieņemšana darbā dažreiz izrādījās grūta, jo nebija pieejami vispārējo konkursu rezerves saraksti vai arī tajos nebija pietiekami daudz laureātu. Īpašas grūtības tika konstatētas informātikas speciālistu un mutisko tulku amatiem. Šīs īpašās grūtības un pieņemšanas darbā paātrināšanās paplašināšanās kontekstā, kas bija pakāpeniskāka, nekā bija paredzēts budžeta prognozēs 2006. gada 1. trimestrī, izskaidro apropriāciju pārpalikumu 12. nodaļā 2007. gadā (skat. b) punktu).

b) Būtiskie grozījumi sākotnējai dotācijai

Pārvietojumi Nr. 4, 8 un 13:

no 1200. posteņa – Algas un piemaksas = -10 630 000 euro uz 14062. apakšposteni – Pārējie līgumtulki = + 365 000 euro uz 1612. posteni – Profesionālā pilnveidošanās = + 350 000 euro uz 1654. posteni – Mazu bērnu novietnes un silītes = + 325 000 euro uz 2024. posteni – Enerģijas patēriņš = + 600 000 euro uz 2001. posteni – Īre – pirkums = +8 000 000 euro uz 2102. posteni – Ārējie informātikas pakalpojumi = + 990 000 euro

Tādējādi brīvie līdzekļi tika izmantoti, lai papildinātu dažādus budžeta posteņus, un atbilstoši komentāri ir sniegti attiecīgajās nodaļās.

14. nodaļa. Citi darbinieki un ārējie pakalpojumi

a) Apropriāciju izlietojums

Kopumā no galīgās šīs nodaļas apropriācijas 13 168 900 euro apmērā tika izlietoti 12 370 922,97 euro jeb 93,94 %.

Divi šīs nodaļas posteņi veido vairāk nekā 93 % no galīgās apropriācijas. Tie ir 1400. postenis “Citi darbinieki”, kas ir izlietots par 98,83 %, un 1406. postenis “Ārējie pakalpojumi valodu jomā”, kas ir izlietots par 93,54 %.

Bulgārijas un Rumānijas pievienošanās ES 2007. gadā un divu jaunu oficiālo valodu parādīšanās neizbēgami palielināja ārējos pakalpojumus valodu jomā (rakstiskās un mutvārdu tulkošanas izdevumi), un šo apropriāciju izlietošanas līmenis būtiski pārsniedz iepriekšējā gada līmeni.

b) Būtiskie grozījumi sākotnējai dotācijai

Pārvietojums Nr. 8:

14062. apakšpostenis – Citi līgumtulki = + 365 000 euro

Šis apropriācijas papildinājums no 12. nodaļas ļāva finansēt pieaugošās vajadzības pēc ārējiem mutiskās tulkošanas resursiem, ko pamato gan darba pieaugums, gan lielās grūtības pieņemt darbā konferenču tulkus, jo konkursu rezerves sarakstos nebija pietiekami daudz laureātu.

16. nodaļa. Citi izdevumi saistība ar iestādē strādājošajiem

a) Apropriāciju izlietojums

No galīgās šīs nodaļas apropriācijas 4 059 100 euro apmērā tika izlietoti 3 863 815,88 euro jeb 95,19 %.

Divi šīs nodaļas posteņi veido vairāk nekā 73 % no galīgās apropriācijas. Tie ir 1612. postenis “Profesionālā pilnveidošanās”, kas ir izlietots par 91,92 %, un 1654. postenis “Mazu bērnu novietnes un silītes”, kas ir izlietots par 100 %.

Attiecībā uz izdevumiem par profesionālo pilnveidošanos darba slodze, kas izteikta apmācību dienās, sasniedza 21 111 dienas, un apmācībās piedalījās 5 549 dalībnieki. Tika konstatēts būtisks dienu skaita pieaugums apmācībām par speciālām informātikas programmām. 2007. gadā tika izveidoti divi būtiski projekti, un to sakarā bija nepieciešamas prezentācijas un/vai apmācības sistēmu lietotājiem (Portail interne programma attiecībā uz tiesu darbību un integrētā finanšu un budžeta vadības sistēma SAP).

Attiecībā uz izdevumiem “Mazu bērnu novietnēm un silītēm” – to pieaugums ir tieši saistīts ar darbinieku skaita pieaugumu sakarā ar vairākkārtēju ES paplašināšanos (pieaugošs jauno dalībvalstu kolēģu bērnu skaits bērnudārzos un silītēs). Šī darbība tiek organizēta un vadīta starpinstitūciju sadarbības veidā, lai varētu izmantot efektivitātes pieaugumu, kas rodas, apvienojot līdzekļus.

b) Būtiskie grozījumi sākotnējai dotācijai

Pārvietojums Nr. 4:

1612. postenis – Profesionālā pilnveidošanās = + 350 000 euro

Šis apropriācijas pārvietojums no 12. nodaļas ļāva palielināt dotācijas profesionālajai pilnveidošanās, lai risinātu šādus jautājumus:

— valodu kursu skaita pieaugums daudzo cilvēku pieņemšanas darbā dēļ sakarā ar neseno ES paplašināšanos,

— dažu kursu stundas likmes pieaugums pēc jaunā starpinstitūciju līguma stāšanās spēkā,

— informātikas apmācību plāna realizēšana pēc jaunās finanšu vadības programmas (SAP-SOS II) ieviešanas.

Pārvietojums Nr. 8:

1654. postenis – Mazu bērnu novietnes un silītes = + 325 000 euro

Šis budžeta postenis pilnībā atbilst starpinstitūciju darbību finansēšanai, kuras attiecībā uz silītēm pārvalda Parlaments un attiecībā uz bērnudārziem un mācību centriem – Komisija. Šīs atbildīgās iestādes saskārās ar to darba būtisku pieaugumu sakarā ar divām nesenajām ES paplašināšanās kārtām un no šā pieauguma izrietošajām sekām, kas ir saistītas ar telpu trūkumu un ārštata darbiniekiem. Līdz ar to šajā sakarā šis postenis tika papildināts ar apropriācijām no 12. nodaļas.

2. SADAĻA. Ēkas, iekārtas un dažādi darbības izdevumi

Galīgās 2007. gada budžetā paredzētās dotācijas 2. sadaļai apmērs ir 59 332 400 euro, un tā atbilst gandrīz 22 % no visa Tiesas budžeta. Šī apropriācija ir izmantota 58 919 744,83 euro apmērā, proti, 99,30 % apmērā salīdzinājumā ar 99,40 % 2006. gadā. Šajā sadaļā paredzētie izdevumi ir pieauguši par 18,70 % salīdzinājumā ar 2006. gadu (pretēji 30,69 % palielinājumam 2006. gadā).

20. nodaļa. Ēkas un papildu izdevumi

a) Apropriāciju izlietojums

No galīgās šīs nodaļas apropriācijas 38 882 000 euro apmērā tika izlietoti 38 709 427,33 euro jeb 99,56 %. Šie izdevumi ir palielinājušies par 32,32 % salīdzinājumā ar 2006. gadu, ko izskaidro Tiesu pils atjaunošanas darbu paātrināšanās un Tiesas ēku paplašināšanās, kas ir nepieciešama sakarā ar divām paplašināšanās kārtām. Jauno ēku ekspluatācijas sākums ir paredzēts 2008. gadā.

Galīgās apropriācijas, kas ir paredzētas 200. pantā “Ēkas” un 202. pantā “Izmaksas saistībā ar ēkām”, attiecīgi veido 82 % (31 995 000 euro) un 18 % (6 887 000 euro) no visām šīs nodaļas apropriācijām.

Attiecībā uz 200. pantu “Ēkas” 2000. posteņa “Īres maksa” izdevumi sasniedz 11 857 785 euro (izlietoti par 99,97 %) un 2001. posteņa “Īre – pirkums” izdevumi sasniedz 18 840 000 euro (izlietoti par 100 %). Pirmajā postenī minētie izdevumi lielā mērā ir izlietoti sākotnējiem maksājumiem, balstoties uz līgumiem, kas ir parakstīti ar Luksemburgas iestādēm, par notiekošajiem būvniecības darbiem (galvenokārt jaunās Tiesu pils projekts). Šie nozīmīgie sākotnējie maksājumi ļauj iestādei samazināt jaunās Tiesu pils finanšu ietekmi uz nākamajiem gadiem.

Attiecībā uz 202. pantu “Izmaksas saistībā ar ēkām” runa galvenokārt ir par tīrīšanas un uzturēšanas darbiem, enerģijas patēriņu un ēku drošību/uzraudzību, kas sasniedz 6 503 786 euro (izlietoti par 98 %). Šie izdevumi ir tieši saistīti ar izmantojamo platību, kas ir atkarīga no darbinieku skaita palielināšanās.

b) Būtiskie grozījumi sākotnējai dotācijai

Pārvietojums Nr. 3:

no 2000. posteņa – Īres maksa = - 150 000 euro no 2008. posteņa – Pētījumi un tehniskā palīdzība = - 100 000 euro uz 20070. apakšposteni – Telpu aprīkošana = + 250 000 euro

Ņemot vērā vajadzību segt izdevumus līdz gada beigām, 2000. un 2008. postenī radās pārpalikums, kas tika izmantots, lai finansētu Euroforum ēkas ārkārtas gadījumu telpas jaunās informācijas zāles aprīkošanu.

Pārvietojums Nr. 8:

2024. postenis – Enerģijas patēriņš = + 600 000 euro

Dotācija enerģijas patēriņam bija jāpapildina sakarā ar enerģijas cenu kāpumu, kā arī apsildāmo un kondicionējamo biroju skaita pieaugumu būtiskā darbinieku skaita pieauguma dēļ. Šīs apropriācijas nāk no 12. nodaļas.

Pārvietojumi Nr. 15, 16 un 17:

2000. postenis – Īres maksa = - 164 000 euro 20070. postenis – Telpu aprīkošana = -50 000 euro 2008. postenis – Pētījumi un tehniskā palīdzība = - 126 000 euro

Vajadzību, lai segtu izdevumus sakarā ar šiem trīs budžeta posteņiem līdz gada beigām, precīzs novērtējums 2007. gada beigās ļāva gūt apropriāciju pārpalikumu, kas ļāva papildināt 2001. posteni par 500 000 euro (skat. komentāru zemāk).

Pārvietojums Nr. 2 (atsaukties uz 100. nodaļu):

2001. postenis – Īre – pirkums = +1 500 000 euro

Pārvietojums Nr. 11, 12, 13, 15, 16 un 17 (atsaukties uz 10. un 12. nodaļu):

2001. postenis – Īre – pirkums = +8 840 000 euro

Šie 2001. posteņa papildinājumi tika izlietoti šādi:

— 840 000 euro Tiesu pils piebūvju (Thomas More, Erasmus un “C” piebūve) īres-pirkuma līguma ietvaros,

— un 9 500 000 euro jaunās Tiesu pils īres-pirkuma līguma ietvaros.

Pateicoties šim papildinājumam, kopumā 17 850 000 euro varēja tikt piešķirti sākotnējiem maksājumiem par šo nozīmīgo Tiesas būvniecības projektu.

Šī nozīmīga summa ļāva iestādei samazināt jaunās Tiesu pils finanšu slogu turpmākajos gados, samazinot procentus, kas jāmaksā par saņemto finansējumu, un arī aizņēmumu summu (kas, pārņemot visu nekustamo īpašumu, EIB un BCEE ir jākonsolidē vēlākais līdz 2008. gada beigām), un līdz ar to arī procentu maksājumus, kas ir jāmaksā līdz 2026. gadam.

Šis darījums pilnībā atbilst budžeta lēmējinstitūcijas abu daļu ieteikumiem saistībā ar Kopienu iestāžu nekustamo īpašumu projektiem.

21. nodaļa. Informātika, aprīkojums un iekārtas

a) Apropriāciju izlietojums

No galīgās šīs nodaļas apropriācijas 14 517 400 euro apmērā tika izlietoti 14 353 802,46 euro jeb 98,87 %.

Šajā nodaļā vairāk nekā 80 % apropriāciju tika veltītas informātikas jomai. Šajā jomā vairāk nekā trīs ceturtdaļas no pieejamiem resursiem tika paredzētas regulārajai tehnikas atjaunošanai, pastāvošo sistēmu uzturēšanai, tekošajām darbībām un nodrošinājumam, bet pārējais tika piešķirts jaunajiem projektiem. 2007. gadā tika izveidotas divpadsmit jaunas informātikas programmas, kam bija būtiska ietekme uz resursiem, kas nepieciešami uzturēšanai, programmu licencēm un šo sistēmu, kas nepieciešamas iestādes darbībai, nodrošinājumam.

b) Būtiskie grozījumi sākotnējai dotācijai

Pārvietojums Nr. 2:

2100. postenis – Aprīkojuma un programmatūras pirkums = +1 000 000 euro

Šajā postenī paredzēto apropriāciju budžeta lēmējinstitūcija rezervēja 2007. gada budžeta apstiprināšanas laikā. Parlaments kā nosacījumu šīs apropriācijas piešķiršanai bija noteicis ziņojuma sniegšanu par Civildienesta tiesas izveidošanas ietekmi uz nekustamā īpašuma izmaksām, personāla izmaksām un citiem izdevumiem. Šī ziņojuma sniegšana 2007. gada februārī ļāva izmantot šo apropriāciju.

Pārvietojums Nr. 4:

2102. postenis – Ārējie pakalpojumi programmatūras apsaimniekošanai = + 990 000 euro

Šis apropriāciju papildinājums no 12. nodaļas ļāva apmierināt steidzamās vajadzības (palīdzības lietotājiem sniegšanas laika paildzināšana, informātikas risinājumu sniegšana tiesas darbam un apakšuzņēmēju piesaistīšana sakarā ar specifiskām problēmām informātikas speciālistu pieņemšanā darbā).

23. nodaļa. Administratīvās darbības kārtējie uzdevumi

Apropriāciju izlietojums

No galīgās šīs nodaļas apropriācijas 2 204 500 euro apmērā tika izlietoti 2 182 329,99 euro jeb 98,99 %.

Vairāk nekā 80 % no šīs nodaļās apropriācijām ir paredzētas šādiem diviem izdevumu veidiem:

— 230. pantā “Rakstāmlietas, kancelejas preces un dažādas preces” minētie izdevumi 1 196 800 euro apmērā (izlietoti par 99,98 %),

— un 236. pantā “Pasta sūtījumu apmaksa” minētie izdevumi 630 000 euro apmērā (izlietoti par 100 %).

25. nodaļa. Sanāksmes un konferences

Apropriāciju izlietojums

No galīgās šīs nodaļas apropriācijas 721 900 euro apmērā tika izlietoti 672 545,68 euro jeb 93,16 %.

2007. gadā notika liels protokolārs pasākums, proti, kolokvija organizēšana sakarā ar Romas līgumu parakstīšanas 50. gadadienu, sakarā ar ko Tiesas ēkā tika uzaicināti Eiropas Savienības dalībvalstu augstāko un konstitucionālo tiesu priekšsēdētāji. Nozīmīgu pasākumu starpā ir jāmin svinīgās sēdes, kas notika sakarā ar Bulgārijas un Rumānijas pievienošanos ES. Turklāt 2007. gadā pieauga gan oficiālo vizīšu Tiesā, gan Tiesas vizīšu dalībvalstīs skaits.

27. nodaļa. Informācija: iegāde, arhivēšana, sagatavošana un izplatīšana

a) Apropriāciju izlietojums

No galīgās šīs nodaļas apropriācijas 3 006 600 euro apmērā tika izlietoti 3 001 639,37 euro jeb 99,84 %.

Šīs nodaļas apropriācijas ir paredzētas šādiem diviem izdevumu veidiem:

— 272. pantā “Izdevumi par dokumentāciju un bibliotēku” minētie izdevumi 992 600 euro apmērā (izlietoti par 100 %),

— 274. pantā “Sagatavošana un izplatīšana” minētie izdevumi 2 009 039 euro apmērā (izlietoti par 99,75 %).

Runājot par bibliotēku, 2007. gads bija raksturīgs ar elektronisko informācijas līdzekļu attīstības turpināšanos (elektroniskā periodika, CD-ROM un on-line juridisko datu bāžu nodošana lietotājiem). Turklāt tika papildinātas bibliotēkas krātuves par dalībvalstu, kas 2004. gadā pievienojās Eiropas Savienībai, tiesību sistēmām. Tas pats attiecas arī uz sadaļām, kas veltītas Bulgārijas un Rumānijas tiesību sistēmām.

Attiecībā uz izdevumiem sagatavošanai un izplatīšanai – tie galvenokārt attiecas uz izdevumiem par publikācijām Oficiālajā Vēstnesī (tiesu spriedumu, secinājumu un rīkojumu redakcija dažādās valodās) un vispārēja rakstura publikāciju sagatavošanu (judikatūras krājumi dažādu valodu redakcijās…), kas tiek veiktas starpinstitūciju sadarbībā ar Eiropas Kopienu Oficiālo publikāciju biroju. 2007. gada pirmajos mēnešos tika pabeigta Civildienesta tiesas jaunās brošūras izgatavošana 22 Eiropas Savienības valodās. Turklāt saistībā ar Rumānijas un Bulgārijas pievienošanos ES gandrīz visas esošās brošūras tika aktualizētas un pārtulkotas divās jaunajās Eiropas Savienības valodās (bulgāru un rumāņu valodā).

b) Būtiskie grozījumi sākotnējai dotācijai

Pārvietojums Nr. 11:

27410. apakšpostenis – Vispārēja rakstura publikācijas = - 200 000 euro

Atbilstoši spēkā esošajam tiesiskajam regulējumam kārtējās publicēšanas vajadzības varēja finansēt vispirms no tam paredzētajiem ieņēmumiem, kas 2007. gada bija īpaši ievērojami. Tādēļ iestādei šajā postenī bija apropriācijas pārpalikums, kurš tika pārvietots uz 2001. posteni “Īre – pirkums”.

3. SADAĻA. Izdevumi saistībā ar iestādes īpašajiem uzdevumiem

37. nodaļa. Noteiktu iestāžu un institūciju īpašās izmaksas

Galīgā budžetā paredzētā dotācija 3. sadaļai aptver tikai 37. nodaļas apropriācijas 3710. postenim “Tiesvedības izmaksas”. 2007. gadam šīs apropriācijas sasniedza 36 000 euro un tika izlietoti 11 762,51 euro, proti, 32,67 %.

Advokātu honorārus un citas izmaksas, kas jāsedz iestādei bezmaksas juridiskās palīdzības ietvaros, ir grūti paredzēt, un līdzekļu izlietojums katru gadu būtiski atšķiras.

10. SADAĻA. Citi izdevumi

100. nodaļa. Pagaidu apropriācijas

Galīgā 2007. gada budžetā paredzētā dotācija 10. sadaļai sasniedza 2 500 000 euro.

Būtiskie grozījumi sākotnējai dotācijai

Pārvietojums Nr. 2:

100. nodaļa – Pagaidu apropriācijas = -2 500 000 euro

100. postenī paredzēto apropriāciju budžeta lēmējinstitūcija rezervēja 2007. gada budžeta apstiprināšanas laikā. Parlaments kā nosacījumu šīs apropriācijas piešķiršanai bija noteicis ziņojuma sniegšanu par Civildienesta tiesas izveidošanas ietekmi uz nekustamā īpašuma izmaksām, personāla izmaksām un citiem izdevumiem. Šis ziņojums tika sniegts 2007. gada februārī.

Līdz ar to šis pārvietojums ļāva izmantot apropriācijas 2001. postenī “Īre – pirkums” un 2100. postenī “Informātikas aprīkojuma pirkums, uzturēšana”.

(1) Šī daļa ir samazināma līdz 2,9 %, ja tiek ņemti vērā ieņēmumi, kurus iespējams reinvestēt, kas saskaņā ar budžeta praksi budžeta sākumprojekta sagatavošanas laikā tiek norādīti “p.m.” veidā, bet kas tiek ņemti vērā šajā budžetā, veicot atskaitījumus uz attiecīgajiem budžeta posteņiem.